
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΤΕΤΑΡΤΟ _ Αρ. Φύλλου 1304 

6 Οκτωβρίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 30.000τμ. στη θέση 
«Καπελέτη - Αλωνάκι» κοινότητας Ανω Βολιμών Ν. 
Ζακύνθου . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 


Εφαρμογή Πολεοδομικού σχεδίου παραθεριστικού οι¬ 
κοδομικού συνεταιρισμού προσωπικού εταιρειών 
«ΣΗΜΕΝΣ» Συν. Ε.Π.Ε. στη θέση «Μπαϊτάνι» των 
Λουτρών Ωραίας Ελένης της Κοινότητος Γαλατα- 

κίου του Νομού Κορινθίας . 2 

Καθορισμός ορίων και όρων και περιορισμών δόμησης 
στον οικισμό «ΚΑΡΥΩΤΙΚΩΝ της Κοινότητας ΚΑ- 
ΡΥΑΣ του Ν. Κορινθίας... 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1976 (1) 

Κήρυξη αναδασωτέας έκτασης 30.000τμ. στη θέση «Κα¬ 
πελέτη - Αλωνάκι» κοινότητας Ανω Βολιμών Ν. Ζακύν¬ 
θου. 

Η ΝΟΜΑΡΧΗΣ ΖΑΚΥΝΘΟΥ 

Έχοντας υπόψη: 

1) Τις διατάξεις του Ν. 3200/55. 

2) Τις διατάξεις της παρ. 3 του άρθρου 117 του Συντάγ¬ 
ματος. 

3) Τις διατάξεις του Ν. 998/79 «περί προστασίας των 
Δασών και των Δασικών εν γένει εκτάσεων της Χώρας» και 


ειδικότερα: 

α) Του άρθρου 41 παρ. 1. 
β) Του άρθρου 38 παρ. 1. 
γ) του άρθρου 34 παρ. 4. 
δ) Του άρθρου 12 παρ. 2 του Ν. 2040/92 . 

4) Τις διατάξεις του Υπουργείου Γεωργίας: 

α) 160417/1180/8.7.80. «περί οδηγιών για τις ανα¬ 
δασωτέες εκτάσεις. 

β) 182447/3049/24.9.80. 

5) Την πρόταση του Δ/ντή Δασών με την οποία προτεί- 
νεται η κήρυξη της έκτασης που αναφέρεται στο θέμα ως 
αναδασωτέας δεδομένου ότι η δασική βλάστηση της 
έκτασης αυτής που βρίσκεται στη θέση «Καπελέτη - Αλω¬ 
νάκι» Κοινότητας Άνω Βολιμών Ζακύνθου καταστράφηκε 
από Πυρκαγιά στις 3 Αυγούστου 1993 αποφασίζουμε: 

Κηρύσουμε αναδασωτέα, με σκοπό την προστασία 
και επαναδημιουργία της δασικής βλάστησης που κατα¬ 
στράφηκε από πυρκαγιά στις 3 Αυγούστου 1993 εξαιρου- 
μένων των εντός της καείσης έκτασης γεωργικών καλ¬ 
λιεργειών τη δημόσια δασική έκταση εμβαδού 30.000τμ. 
που βρίσκεται στη θέση «Καπελέτη-Αλωνάκι» κοινότητας 
Άνω Βολιμών Ν. Ζακύνθου που προσδιορίζεται από τα 
στοιχεία ΑΒΓΔΕΖΑ και έχει όρια: 

Ανατολικά: Δασική έκταση, 

Δυτικά: Δασική έκταση και αγροτοδασικό δρόμο, 
Βόρεια: Γεωργικές εκτάσεις και Δασική έκταση, 
Νότια: Γεωργικές εκτάσεις, 

όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 27 Σεπτεμβρίου 1993 
Η Νομάρχης 

ΕΛΕΝΗ ΜΠΑΤΡΗ - ΦΑΤΟΥΡΟΥ 






ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ ΖΑΚΥΝΘΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΟΙΚ.9721 (2) 

Εφαρμογή Πολεοδομικού σχεδίου παραθεριστικού οικο¬ 
δομικού συνεταιρισμού προσωπικού εταιρειών «ΣΗ- 
ΜΕΝΣ» Συν. Ε.Π.Ε. στη θέση «Μπαϊτάνι» των λουτρών 
Ωραίας Ελένης της Κοινδτητος Γαλατακίου του Νομού 
Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Το Ν.Δ. 17.7.1923 (ΦΕΚ 228Α) και ειδικότερα το άρ¬ 
θρο 5 αυτού. 

2. Το Π.Δ. 3.4.1929 (ΦΕΚ 155 Α) και ειδικότερα τα άρ¬ 
θρα 18 έως 22. 

3. Τον Ν. 320/1955. 

4. Το Ν.Δ. 532/1970. 

5. Το Π.Δ. 712/1970. 


6. Τον Α.Ν. 324/1968 (ΦΕΚ 47Α ) όπως τροποποιή¬ 
θηκε και συμπληρώθηκε με το Ν.Δ. 1018/1971. 

7. Το άρθρο 33 του Ν. 1337/83 (ΦΕΚ 33Α’). 

8. Το άρθρο 34 του Ν. 1577/85 (ΦΕΚ 210 Α'). 

9. Το Π.Δ. 29.12.92 (ΦΕΚ 20Δ722.1.93). 

10. Την υπ' αριθμ. 2/21.7.1993 γνωμοδότηση ΣΧΟΠ Ν. 
Κορινθίας αποφασίζουμε: 

Την εφαρμογή του πολεοδομικού σχεδίου παραθεριστι- 
κού συνεταιριμού προσωπικού εταιρειών «ΣΗΜΕΝΣ» Συν. 
Ε.Π.Ε. στη θέση «Μπαϊτάνι» των λουτρών Ωραίας Ελένης 
της Κοινότητος ΓαλατακΙου του Νομού Κορινθίας σύμ¬ 
φωνα με το υπ’ αριθμ. 2 της 21.7.1993 πρακτικό της 
Σ.Χ.Ο.Π. Νομού Κορινθίας και την προαναφερθεΐσα κεί¬ 
μενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 29 Σεπτεμβρίου 1993 
Ο Νομάρχης 

ΔΗΜΗΤΡΙΟΣ ΑΔΡΕΑΔΑΚΗΣ 

ΛΝΑΛΟΧΟΣΜΕΛΕΤΗΤΗΣ: 

ΑΡΧΠΈΚΤΟΝ - ΠΟΛΕΟΔΟΜΟΣ 
ΜΑΡΙΑ ΓΕΟΡΓΗ 
ΑΡΧίΤΕΚΤΟΝ - ΜΗΧΑΝΚΟΣ 
ΧΑΡΑΛΑΜΠΟΣ ΚΜΝΜΑΗΣ 
ΤΟΠΟΓΡΑΦΟΣ - ΜΗΧΑΝΚΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ {ΤΕΥΧΟΣ ΤΕΤΑΡΤΟ) 


Αριθ. ΟΙΚ. 9797 (3) 

Καθορισμός ορίων και όρων και περιορισμών δόμησης 
στον οικισμό «ΚΑΡΥΩΤΙΚΩΝ της Κοινότητας ΚΑΡΥΑΣ 
του Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπ' όψη: 

1. Τις διατάξεις του από 24.4.85 Π.Δ. (ΦΕΚ 181 Δ/ 
3.5.85) «Περί του τρόπου καθορισμού ορίων οικισμού της 
χώρας κατηγορίες αυτών και καθορισμός των όρων και πε¬ 
ριορισμών δόμησης». 

2. Τις προτάσεις της Κοινότητας Καρυάς. 

3. Το δελτίο Αρχιτεκτονικής Αναγνώρισης του Οικισμού 
κατά τις υποδείξεις των σχετικών προδιαγραφών του 
ΥΠΕΧΩΔΕ. 

4. Τα πληθυσμιακά στοιχεία της τελευταίας απογραφής 
του Κράτους από την ΕΣΥΕ. 

5. Την υπ’ αριθμ. 1/5/27.1.92 Απόφαση του Κοινοτικού 
Συμβουλίου Καρυάς. 

6. Την υπ’ αριθμ. 8/24.9.93 Γνωμοδότηση του Συμβου¬ 
λίου Χ.Ο.Π. του Νομού, αποφασίζουμε: 

Αρθρο 1 

1. Κατατάσσομε τον οικισμό Καρυώτικα της Κοινότητας 
Καρυάς του Ν. Κορινθίας σύμφωνα. 

α. με τη θέση του στο χώρο: στους μη Παραλιακούς - 
Περιαστικούς. 

β. με το βαθμό προστασίας: στους Αδιάφορους οικι¬ 
σμούς. 

γ. με τη δυναμικότητα: στους Στάσιμους. 

δ. με το βαθμό διασποράς: στους Συνεκτικούς. 

ε. με το μέγεθος: στους μικρούς. 

2. Καθορίζουμε τα όρια του οικισμού όπως αυτά φαίνο¬ 
νται στο Διάγραμμα 1:5000 που έχει θεωρηθεί από τον 
Προϊστάμενο του Τ.Π. & Π.Ε. του Ν. Κορινθίας με την υπ’ 
αριθμ. 9797/1993 πράξη του και του οποίου συνοπτικό 
αντίτυπο δημοσιεύεται με την παρούσα απόφαση. 

3. Καθορίζουμε τους ακόλουθους όρους και περιορι¬ 
σμούς Δόμησης. V 

Α. ΓΕΝΙΚΟΙ ΟΡΟΙ ΔΟΜΗΣΗΣ 

α. ΑΡΤΙΟΤΗΤΕΣ 

α. 1. Εντός του ορίου Οικισμού θεωρούνται άρτια και οι¬ 


κοδομήσιμα τα οικόπεδα με ελάχιστο εμβαδόν 500μ2. 

α.2. Κατά παρέκκλιση της προηγουμένης παραγράφου 
α.1. θεωρούνται άρτια και οικοδομήσιμα τα οικόπεδα με 
όποιο εμβαδόν είχαν στις 3.5.85 ημέρα δημοσίευσης του 
από 24.4.85 Π. Δ/τος. 

β. Μέγιστο ποσοστό κάλυψης και συντελεστής δόμη¬ 
σης. 

Μέγιστο ποσοστό κάλυψης και συντελεστής δόμη¬ 
σης των οικοπέδων καθορίζεται ότι προβλέπεται από 
το άρθρο 5 του Π.Δ. της 24.4/3.5.85 ΦΕΚ 181 Δ. 

γ. Μέγιστο Ύψος Κτιρίων. 

Το μέγιστο ύψος κτιρίων ορίζεται σε 8.00μ. 
Επιβάλλεται η κατασκευή στέγης και επιτρέπεται η 
υπέρβαση του ύψους μέχρι 2.00 μ. για την κατα¬ 
σκευή της στέγης. 

Κατά τα λοιπά ισχύουν και οι γενικοί όροι δόμησης που 
προβλέπονται στο από 24.4.85 Π.Δ. (ΦΕΚ 181 Δ). 

Β. ΕΙΔΙΚΟΙ ΟΡΟΙ ΔΟΜΗΣΗΣ 

Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει το σχετικό Τοπογραφικό 
Διάγραμμα να θεωρείται από το αρμόδιο Τμήμα Πολεοδο¬ 
μίας, ώστε να εξασφαλίζεται η συνέχεια των υπαρχόντων 
κοινοχρήστων χώρων και οδών. 

Οι δρόμοι που δημιουργούνται με ιδιωτική πρωτοβουλία 
από κατατμήσεις και οι δρόμοι για οικοδομησιμότητα τυ¬ 
φλών οικοπέδων θα πρέπει να έχουν πλάτος 6.00 μ. Σ’ αυ¬ 
τούς τους νέους δρόμους η τοποθέτηση του κτιρίου γίνε¬ 
ται σε βάθος 2.50 μ. από την Ρυμοτομική Γραμμή. 

Άρθρο 2 

Για τον καθορισμό ορίων του οικισμού Καρυωτίκων της 
Κοινότητας Καρυάς δεν προέκυψε καμμία δαπάνη εις βά¬ 
ρος της Κοινότητας Καρυάς σύμφωνα με το υπ’ αριθμ. 
303/93 έγγραφο της Κοινότητας Καρυάς. 

Άρθρο 3 

Η παρούσα απόφαση με το σχεδιάγραμμα οριοθέτησης 
του οικισμού που την συνοδεύει να δημοσιευθεί στην 
Εφημερίδα της Κυβερνήσεως. 

Κόρινθος, 30 Σεπτεμβρίου 1993 
Ο Νομάρχης 

ΔΗΜΗΤΡΙΟΣ ΑΝΔΡΕΑΔΑΚΗΣ 

